Predlog

**UGOVOR**

**O**

**KONCESIJI ZA DETALJNA GEOLOŠKA ISTRAŽIVANJA I EKSPLOATACIJU RUDE CRVENOG BOKSITA NA LEŽIŠTIMA "BLOK BR. 4"**

**UGOVORNE STRANE:**

**Vlada Crne Gore, koju zastupa ministarka ekonomije Dragica Sekulić (u daljem tekstu: „Koncedent ")**

**i**

**\_\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_ (u daljem tekstu: „Koncesionar)“**,

Koncedent i Koncesionar zajednički Ugovorne strane, a pojedinačno Ugovorna strana

Zaključen \_\_\_\_\_\_\_\_ 201 \_\_ godine, u Podgorici

## Preambula:

S OBZIROM DA Ustav Države Crne Gore (“Službeni list Crne Gore”, broj 1/07 i 38/13), član 58, definiše da su prirodna bogatstva u državnoj imovini,

S OBZIROM DA Zakon o državnoj imovini (“Službeni list Crne Gore”, broj 21/09 i 40/11 ), član 11, definiše da su prirodna bogatstva kojima raspolaže Crna Gora: rude, nafta, gas i druga prirodna bogatstva određena zakonom,

S OBZIROM DA Zakon o rudarstvu (“Službeni list Crne Gore”, broj 65/08), član 3, definiše da se rudnim bogatstvima smatraju sve organske i neorganske mineralne sirovine u čvrstom,tečnom i gasovitom stanju koje se nalaze u primarnom ležištu, u nanosima, odlagalištima, kao i tehnogene mineralne sirovine nastale procesom eksploatacije,

S OBZIROM DA Zakon o koncesijama ("Službeni list Crne Gore", br. 08/09), član 6, definiše da predmet koncesije mogu biti istraživanje ili eksploatacija, ili istraživanje i eksploatacija mineralnih sirovina,

S OBZIROM DA Zakon o koncesijama ("Službeni list Crne Gore", br. 08/09), član 9, definiše da odluku o davanju koncesije na predmetu koncesije na kojem svojinska prava i ovlašćenja vrši Crna Gora donosi Vlada Crne Gore, odnosno Skupština,

S OBZIROM DA je Ministarstvo ekonomije Vlade Crne Gore objavilo Javni oglaszadostavljanje ponudaza dodjelu ugovora o koncesiji za detaljna geološka istraživanja i eksploataciju mineralne sirovine crvenih boksita sa ležišta “Blok broj 4”, opština Nikšić („Službeni list Crne Gore“, broj \_\_\_\_\_\_\_\_\_\_\_\_\_\_\_\_),

S OBRZIROM DA je Koncesionar po predmetnom Javnom oglasu dostavio ponudu broj \_\_\_\_\_\_\_\_\_\_\_\_\_\_\_\_\_,

S OBZIROM DA je Vlada Crne Gore donijela Odluku o dodjeli koncesije za detaljna geološka istraživanja i eksploataciju mineralne sirovine crvenih boksita sa ležišta “Blok broj 4” , opština Nikšić,

S OBZIROM DA Zakon o koncesijama ("Službeni list Crne Gore", br. 08/09), član 43, definiše da se Ugovor o koncesiji zaključuje se u roku od 15 dana od dana donošenja odluke, odnosno u roku utvrđenom u odluci o davanju koncesije, u skladu sa tenderskom dokumentacijom, dostavljenom ponudom i odlukom o davanju koncesije,

SADA SE STOGA zaključuje kao što slijedi:

1. **Tumačenje i definicije**
2. U tumačenju ovog Ugovora, osim u slučaju kada kontekst zahtijeva drugačije, biće primjenjivana sledeća pravila:

* riječi u jednini će podrazumijevati i njihovu množinu, a riječi u množini će podrazumijevati i njihovu jedninu;
* riječi bilo kog roda će podrazumijevati i drugi rod;
* pozivanje na bilo koji zakon i drugi propis, statut, obavještenje ili odluku će obuhvatati i sve njihove buduće izmjene ili druge promjene;
* upućivanje na bilo koji ugovor, protokol, sporazum ili neki drugi dokument će obuhvatati sve njihove amandmane, dopune, izmjene ili druge promjene;
* naslovi članova ovog ugovora unijeti su isključivo radi lakšeg snalaženja i neće ni na koji način uticati na tumačenje ugovora i
* sva obavještenja, saglasnosti i potvrde biće u pisanom obliku.
* definicije predviđene zakonom i drugim propisima će se primjenjivati na ovaj Ugovor i povezane aktivnosti koje se vrše u skladu sa Ugovorom.

1. Pojedini izrazi i pojmovi upotrijebljeni u ovom ugovoru imaju sljedeće značenje:

|  |  |
| --- | --- |
| Bankarska garancija | označava bezuslovnu obnovljivu bankarsku garanciju plativu na prvi poziv, bez prava prigovora, izdatu u skladu sa članom 10 Ugovora, na iznos od 500.000,00 € (slovima: pet stotina hiljada eura), u formi i sa sadržinom kao u Prilogu 1 Ugovora, koja se izdaje kao sredstvo obezbjeđenja izvršavanja svih ugovornih obaveza od strane Koncesionara; |
| Bankarska garancija za rekultivaciju | označava bezuslovnu obnovljivu bankarsku garanciju plativu na prvi poziv, bez prava prigovora, izdatu u skladu sa članom 11 Ugovora, na iznos utvrđen od strane Koncedenta u skladu sa zakonom, u formi i sa sadržinom kao u Prilogu 2 Ugovora, koja se izdaje kao sredstvo obezbjeđenja izvršavanja ugovornih obaveza sanacije i rekultivacije površina na kojima su izvođeni rudarski radovi; |
| Istražno-eksploatacioni prostor | označava prostor na kojem je utvrđena Mineralna sirovina koja je predmet ovog Ugovora, a koji je određen Koncesionim aktom i članom 3 Ugovora; |
| Elaborat o klasifikaciji, kategorizaciji i proračunu rezervi Mineralne sirovine | označava Elaborat koji izrađuje Koncesionar u skladu sa zakonom, a koji sadrži podatke o klasifikaciji, kategorizaciji i proračunu rezervi mineralne sirovine crvenih boksita uključujući ali ne ograničavajući se na ležište „Podplaninik II“; ili teren između ležišta ”Zagrad” i ”Kutsko brdo – ”teren Zavraca”; ili sa ležišta na neistraženom dijelu ”Bloka broj 4”; ili sa bilo kojih ležišta u okviru prostora definisanog članom 3 Ugovora, čiju ovjeru vrši Organ uprave, u skladu sa zakonom; |
| Ležište | označava ležišta crvenih boksita, uključujući ali ne ograničavajući se na ležište „Podplaninik II“; ili na prostor ležišta ”Kutsko brdo” i na prostoru ”Kutskog tmora”, na širi prostor ”Zavraca”; ili ležišta na neistraženom dijelu ”Bloka broj 4”; ili bilo koja ležišta u okviru prostora definisanog članom 3 Ugovora; |
| Mineralna sirovina | označava mineralnu sirovinu crvenih boksita sa ležišta, uključujući ali ne ograničavajući se na ležište „Podplaninik II“; ili na prostor ležišta ”Kutsko brdo” i na prostoru ”Kutskog tmora”, na širi prostor ”Zavraca”; ili sa ležišta na neistraženom dijelu ”Bloka broj 4”; ili sa bilo kojih ležišta u okviru prostora definisanog članom 3 Ugovora; |
| Koncesiona djelatnost | označava sve aktivnosti Koncesionara na detaljnim geološkim istraživanjima i eksploataciji mineralne sirovine crvenih boksita sa ležišta, uključujući ali ne ograničavajući se na ležište „Podplaninik II“; ili teren između ležišta ”Zagrad” i ”Kutsko brdo – ”teren Zavraca”; ili sa ležišta na neistraženom dijelu ”Bloka broj 4”; ili sa bilo kojih ležišta u okviru prostora definisanog članom 3 Ugovora; |
| Koncesiona naknada | označava naknadu utvrđenu članom 8 Ugovora koju Koncesionar plaća Koncedentu u skladu sa zakonom i Ugovorom; |
| Koncesioni akt | označava Koncesioni akt o rudi crvenog boksita sa ležišta “Blok broj 4“”, opština Nikšić, usvojen od stane Koncedenta na sjednici od 27. septembra 2018. godine; |
| Koncesiono društvo [u slučaju dodjele *ugovora inostranom drušvu ili ćerki kompaniji osnovanoj u CG]* | označava privredno društvo sa sjedištem u Crnoj Gori, osnovano i registrovano u skladu sa zakonom od strane Koncesionara za potrebe vršenja Koncesione djelatnosti i koje je u 100% vlasništvu Koncesionara; |
| Organ uprave | označava Ministarstvo ekonomije, odnosno drugi državni organ nadležan za oblast detaljnih geoloških istraživanja i/ili rudarstva; |
| Period trajanja koncesije | označava period određen članom 4 ovog Ugovora na koji se Koncesionaru daje koncesija za vršenje Koncesione djelatnosti, uključujući period izrade rudarske i tehničke dokumentacije za eksploataciju Mineralne sirovine, period eksploatacije, kao i period sanacije i rekultivacije; |
| Ponuda | označava ponudu Koncesionara dostavljenu u skladu sa Javnim oglasom \_\_\_\_\_\_\_\_\_\_\_\_\_**,** na osnovu kojeg je Koncesionar izabran za najpovoljnijeg ponuđača i koja čini sastavni dio ovog Ugovora; |
| Ugovor | označava ovaj Ugovor o koncesiji za detaljna geološka istraživanja i eksploataciju mineralne sirovine crvenih boksita sa ležišta “Blok broj 4“, opština Nikšić, sa svim prilozima, koji čine sastavni dio Ugovora; |
| Viša sila | označava događaje bliže definisane članom 14 Ugovora; |
| Zakon ili propis | označava sva pravna akta (Ustav, zakone i druge propise donijete na osnovu zakona) koji su važeći na teritoriji Crne Gore. |

1. **Predmet koncesije**
2. Ugovorne strane su saglasne da je predmet Ugovora pravo na detaljna geološka istraživanja i eksploataciju Mineralne sirovine, koja će Koncesionar vršiti u skladu sa zakonom, uslovima i rokovima navedenim u ovom Ugovoru, tehničkom dokumentacijom, izdatim saglasnostima i odobrenjima.
3. Ugovorne strane su saglasne da Koncesionar po osnovu Ugovora nema pravo da u okviru Istražno-eksploatacionog prostora vrši detaljna geološka istraživanja i eksploataciju drugih mineralnih sirovina.
4. **Istražno-eksploatacioni prostor**
5. Istražno-eksploatacioni prostor “Blok broj 4”, na kojem je utvrđena Mineralna sirovina koji je predmet Ugovora, administrativno pripada Opštini Nikšić, a bliže je određen u Koncesionom aktu.
6. Istražno-eksploatacioni prostor „Blok br. 4 pripada topografskom listu Danilovgrad, 1:100 000, odnosno sekciji Danilovgrad, 1:50 000.
7. Koordinate graničnih tačaka, dužine strana i površina prostora Istražno-eksploatacionog prostora dati su u sljedećoj tabeli:

|  |  |  |  |  |
| --- | --- | --- | --- | --- |
| **T A Č K E** | **K O O R D I N A T E** | | | **K O T E (m.n.m.)** |
| **X** | | **Y** |
| **C4** | 4 738 500 | 6 590 000 | | 1 240 |
| **C5** | 4 738 500 | 6 594 400 | | 1 580 |
| **D3** | 4 734 580 | 6 590 000 | | 950 |
| **D4** | 4 734 620 | 6 593 500 | | 1200 |
| **D5** | 4 735 400 | 6 593 500 | | 1460 |
| **D6** | 4 735 400 | 6 594 400 | | 1480 |
| Dužina strana: C4 - C5 = 4 400 m, C4 - D3 = 3 920 m, D3 - D4 = 3 500 m, D4 – D5 = 800 m, D5 - D6 = 900 , D6 – C5= 3 100 m | | | | |
| **Ukupna površina: 16,4 km2 Perspektivna površina: 9,8 km2** | | | | |

1. **Period trajanja koncesije**
2. Period trajanja koncesije iznosi 30 (slovima: trideset) godina i počinje teći od dana zaključivanja Ugovora. [odrediće se u skladu sa ponudom]
3. Istekom roka iz stava 1 ovog člana Ugovor prestaje da važi osim u slučaju produženja u skladu sa zakonom.
4. Bez obzira na odredbe stava 2 ovog člana ugovorne strane su saglasne da iako Period trajanja koncesije istekne, ili dođe do potpunog iskorišćenja eksploatacionih rezervi Mineralne sirovine sa bilo kojeg ležišta, ili Ugovor bude raskinut u skladu sa odredbama Ugovora i zakona, svaka finansijska obaveza, obaveza rekultivacije i sanacije površina na kojima su izvođeni rudarski radovi, kao i druge obaveze Koncesionara koja su nastale prije isteka Perioda trajanja koncesije, ili potpunog iskorišćenja eksploatacionih rezervi Mineralne sirovine sa bilo kojeg ležišta, ili raskida Ugovora, će i dalje imati obavezujući karakter za Koncesionara do njihovog konačnog ispunjenja u skladu sa zakonom i Ugovorom, i u tu svrhu odredbe Ugovora koje odnose na obavještenja, mjerodavno pravo i rješavanje sporova će se i dalje primjenjivati.
5. **Uslovi obavljanja Koncesione djelatnosti**
6. Koncesionar je dužan da u roku od šest mjeseci od dana zaključivanja ovog Ugovora uradi Projekat osnovnih geoloških istraživanja ”Bloka br. 4”, kojim će obuhvatiti cjelokupan prostor ”Bloka br. 4”.
7. Koncesionar je dužan da, u roku od šest mjeseci od dana dobijanja odobrenja na Projekat iz stava 1 ovog člana od Organa uprave, izvede projektovana osnovna geološka istraživanja na širem prostoru Podplaninika i da uradi Projekat detaljnih geoloških istraživanja ležišta „Podplaninik II“.
8. Koncesionar je dužan da u toku druge godine trajanja ovog Ugovora, u slučaju otkrivanja novih ležišta Mineralne sirovine na širem prostoru Podplaninika, uradi Projekat detaljnih geoloških istraživanja i da, po dobijanju odobrenja na isti od Organa uprave, izvrši detaljna geološka istraživanja novih ležišta Mineralne sirovine.

U ovoj fazi Koncesionar je u obavezi da izvede detaljna geološka istraživanja na ležištu „Podplaninik II“.

1. U toku treće godine trajanja ovog Ugovora, Koncesionar je dužan da uradi ēlaborate o klasifikaciji, kategorizaciji i proračunu rezervi novootkrivenih ležišta, odnosno Mineralne sirovine na širem prostoru Podplaninika, da uradi Elaborat o klasifikaciji, kategorizaciji i proračunu rezervi rude crvenog boksita na ležištu „Podplaninik II“, da izradi rudarsku i drugu tehničku dokumentaciju i pribavi odobrenja za eksploataciju Mineralne sirovine, odobrenja za izvođenje radova po glavnim rudarskim projektima eksploatacije i odobrenja za upotrebu rudarskih objekata i da otpočne sa eksploatacijom Mineralne sirovine na utvrđenim novim ležištima i na ležištu „Podplaninik II“.
2. Pod uslovom da je izvršio sve obaveze propisane st. 1, 2, 3 i 4 ovog člana, Koncesionar se obavezuje da će najkasnije do kraja treće (3) godine računajući od dana zaključivanja ovog Ugovora dostaviti Koncedentu:

* obavještenje o odluci ulaska u novi period realizacije koncesije definisanu st. 8, 9 i 10 ovog člana, koje ne može biti uslovljeno novim zahtjevima po pitanju rokova za izvršenje ugovornih obaveza ili mijenjanju postojećih uslova Ugovora; ili
* zahtjev za sporazumni raskid Ugovora uslijed odustajanja od dalje realizacije Ugovora.

1. Ugovorne strane su saglasne da u slučaju sporazumnog raskida Ugovora u skladu sa stavom 5 alineja 2 ovog člana, Koncesionar nema pravo na naknadu štete, odnosno pravo na naknadu troškova za izvršene radove i uložena sredstva, kao i da se Koncesionar odriče svih drugih potraživanja i tužbenih zahtjeva prema Koncedentu.
2. Bez uticaja na odredbe stava 6 ovog člana, ugovorne strane su saglasne da u slučaju sporazumnog raskida Ugovora u skladu sa stavom 5 alineja 2 ovog člana, Koncesionar ima pravo na povraćaj tekuće bankarske garancije iz člana 12 Ugovora.
3. Tokomčetvrte i pete godine trajanja ovog Ugovora, Koncesionar je dužan da izvede osnovna geološka istraživanja po Projektu iz stava 1 ovog člana, na širem prostoru ležišta "Kutsko brdo" i na prostoru „Kutskog tmora“.
4. Tokomšeste i sedme godine trajanja ovog Ugovora, Koncesionar se obavezuje da, u slučaju otkrivanja novih ležišta Mineralne sirovine na širem prostoru ležišta "Kutsko brdo" i na prostoru „Kutskog tmora“, uradi Aneks Projekta detaljnih geoloških istraživanja otkrivenih ležišta i da, po dobijanju odobrenja od Organa uprave, izvrši detaljna geološka istraživanja novih ležišta Mineralne sirovine.
5. U toku osme godine trajanja ovog Ugovora, obaveza Koncesionara je da uradi ēlaborate o klasifikaciji, kategorizaciji i proračunu rezervi, novootkrivenih ležišta, odnosno rudnih tijela Mineralne sirovine na širem prostoru lokaliteta "Kutsko brdo" i na prostoru „Kutskog tmora“, da izradi rudarsku i drugu tehničku dokumentaciju i pribavi odobrenja za eksploataciju Mineralne sirovine, odobrenja za izvođenje radova po glavnim rudarskim projektima eksploatacije i odobrenja za upotrebu rudarskih objekata i otpočne sa eksploatacijom Mineralne sirovine.
6. Pod uslovom da je izvršio sve obaveze propisane st. 8, 9 i 10 ovog člana, Koncesionar se obavezuje da će najkasnije do kraja osme (8) godine računajući od dana zaključivanja ovog Ugovora dostaviti Koncedentu:

* obavještenje o odluci ulaska u novi period realizacije koncesije definisanu st. 14, 15 i 16 ovog člana, koje ne može biti uslovljeno novim zahtjevima po pitanju rokova za izvršenje ugovornih obaveza ili mijenjanju postojećih uslova Ugovora; ili
* zahtjev za sporazumni raskid Ugovora uslijed odustajanja od dalje realizacije Ugovora.

1. Ugovorne strane su saglasne da u slučaju sporazumnog raskida Ugovora u skladu sa stavom 11 alineja 2 ovog člana, Koncesionar nema pravo na naknadu štete, odnosno pravo na naknadu troškova za izvršene radove i uložena sredstva, kao i da se Koncesionar odriče svih drugih potraživanja i tužbenih zahtjeva prema Koncedentu.
2. Bez uticaja na odredbe stava 12 ovog člana, ugovorne strane su saglasne da u slučaju sporazumnog raskida Ugovora u skladu sa stavom 11 alineja 2 ovog člana, Koncesionar ima pravo na povraćaj tekuće bankarske garancije iz člana 12 Ugovora.
3. Tokomdevete, desete i jedanaeste godine trajanja ovog Ugovora, Koncesionar je dužan da uradi izvede osnovna geološka istraživanja na širem prostoru ”Zavraca” u skladu sa Projektom iz stava 1 ovog člana.
4. U toku dvanaeste i trinaeste godine trajanja ovog Ugovora, Koncesionar se obavezuje da, u slučaju otkrivanja novih ležišta Mineralne sirovine na širem prostoru ”Zavraca”, uradi Aneks Projekta detaljnih geoloških istraživanja i da, po dobijanju odobrenja od Organa uprave, izvrši detaljna geološka istraživanja novih ležišta Mineralne sirovine na pomenutom prostoru.
5. U toku četrnaeste godine trajanja ovog Ugovora, obaveza Koncesionara je da uradi ēlaborate o klasifikaciji, kategorizaciji i proračunu rezervi mineralne sirovine za ležišta koja se eventualno utvrde na prostoru ”Zavraca”, da izradi rudarsku i drugu tehničku dokumentaciju i pribavi odobrenja za eksploataciju Mineralne sirovine, odobrenja za izvođenje radova po glavnim rudarskim projektima eksploatacije i odobrenja za upotrebu rudarskih objekata i otpočne sa eksploatacijom Mineralne sirovine.
6. Pod uslovom da je izvršio sve obaveze propisane st. 14, 15 i 16 ovog člana, Koncesionar se obavezuje da će najkasnije do kraja četrnaeste (14) godine računajući od dana zaključivanja ovog Ugovora dostaviti Koncedentu:

* obavještenje o odluci ulaska u novi period realizacije koncesije definisan stavom 20 ovog člana, koje ne može biti uslovljeno novim zahtjevima po pitanju rokova za izvršenje ugovornih obaveza; ili mijenjanju postojećih uslova Ugovora; ili
* zahtjev za sporazumni raskid Ugovora uslijed odustajanja od dalje realizacije Ugovora.

1. Ugovorne strane su saglasne da u slučaju sporazumnog raskida Ugovora u skladu sa stavom 17 alineja 2 ovog člana, Koncesionar nema pravo na naknadu štete, odnosno pravo na naknadu troškova za izvršene radove i uložena sredstva, kao i da se Koncesionar odriče svih drugih potraživanja i tužbenih zahtjeva prema Koncedentu.
2. Bez uticaja na odredbe stava 18 ovog člana, ugovorne strane su saglasne da u slučaju sporazumnog raskida Ugovora u skladu sa stavom 17 alineja 2 ovog člana, Koncesionar ima pravo na povraćaj tekuće bankarske garancije iz člana 12 Ugovora.
3. Tokom petnaeste godine trajanja ovog Ugovora, Koncesionar je dužan da izvede osnovna geološka istraživanja u sjevernom dijelu ”Bloka br. 4”, na prostoru Raspuća, Stojage, Pandurice i Planinika, u skladu sa Projektom iz stava 1 ovog člana.
4. U šesnaestoj godini trajanja ovog Ugovora, Koncesionar je dužan da uradi Izvještaj o izvršenim osnovnim geološkim istraživanjima sa predlogom daljih aktivnosti u sjevernom dijelu ”Bloka br. 4”, na prostoru Raspuća, Stojage, Pandurice i Planinika.
5. **Ostale obaveze Koncesionara**

Ugovorne strane su saglasne da je Koncesionar dužan da:

1. racionalno eksploatiše Mineralnu sirovinu i vrši njenu obradu uz obezbjeđenje ljudi i imovine, u skadu sa zakonom;
2. poštuje projektovane i ugovorene kapacitete i dinamiku realizacije koncesije;
3. tokom eksploatacije, u skladu sa zakonom, izvodi geološka istraživanja u cilju povećanja ukupnih rezervi Mineralne sirovine;
4. poštuje mjere zaštite životne sredine propisane i utvrđene odobrenom tehničkom dokumentacijom i zakonom;
5. ulaže u istraživanje za poboljšanje sigurnosti radne sredine i za poboljšanje mjera zaštite životne sredine;
6. postupa isključivo po projektima i odobrenim tehnološkim postupcima;
7. izvještava Koncedenta o eventualnoj pojavi drugih mineralnih sirovina u ležištima;
8. obavlja rudarska mjerenja i izrađuje rudarske planove;
9. dostavlja redovno Koncedentu podatke o otkopanim količinama Mineralne sirovine u skladu sa zakonom, kvalitetu i stanju rezervi Mineralne sirovine, kao i sve druge podatke koje zahtijeva Koncedent a koji su neophodni za praćenje realizacije Ugovora;
10. vrši doistraživanje Istražno-eksploatacionog prostora u skladu za zakonom;
11. vrši redovnu izradu Elaborata o klasifikaciji, kategorizaciji i proračunu rezervi Mineralne sirovine u skladu sa zakonom;
12. sprovodi mjere u cilju unaprjeđenja energetske efikasnosti;
13. održava putnu infrastrukturu koju koristi za potrebe realizacije koncesije;
14. obezbijedi novčana sredstva za realizaciju koncesije.
15. **Rješavanje imovinsko-pravnih odnosa**
16. Imovinsko-pravni odnosi rješavaće se u skladu sa članom 44 Zakona o koncesijama ((1) Ako se u vezi sa korišćenjem koncesije mora izvršiti eksproprijacija nepokretnosti, odnosno uređenje građevinskog zemljišta, troškovi, način i rokovi plaćanja naknade za eksproprijaciju nepokretnosti, odnosno uređenja građevinskog zemljišta, utvrđuju se i sprovode u skladu sa zakonom. (2) Ukoliko je vlasnik zemljišta iz stava 1 ovog člana koncedent, ne vrši se eksproprijacija već se smatra da je koncesionar dobijanjem koncesije dobio saglasnost za njegovo korišćenje), kao i u skladu sa odredbama Zakona o državnoj imovini (“Sl. list CG”, br. 21/09 i 40/11).
17. **Pripadnost grupi ležišta, minimalna godišnja proizvodnja i minimalni-početni iznos koncesione naknade**

Nakon izvedenih geoloških istraživanja u prvom periodu realizacije koncesije (član 5, st. 1, 2, 3 i 4 ovog Ugovora), Aneksom ovog Ugovora utvrdiće se pripadnost grupi ležišta, minimalna godišnja proizvodnja Mineralne sirovine i minimalni-početni iznos koncesione naknade, u skladu sa tada važećim propisom koji uređuje kriterijume i način obračuna iznosa minimalne koncesione naknade za ustupanje prava na istraživanje i eksploataciju mineralnih sirovina.

**Član 9 Kontrola otkopnih količina**

1. Ugovorne strane su saglasne da kontrolu otkopanih količina Mineralne sirovine može jedanput godišnje izvršiti institucija, komisija ili drugo lice koju odredi Organ uprave.
2. Ugovorne strane su saglasne da ukoliko se kontrolom iz stava 1 ovog člana utvrdi da je Koncesionar otkopao količine Mineralne sirovine u količini većoj od prikazanih, Koncesionar će izvršiti plaćanje Koncesione naknade za utvrđenu razliku otkopanih količina Mineralne sirovine prema parametrima koji su utvrđeni Ugovorom i zakonom, na način i u rokovima koje odredi Organ uprave.
3. Bez uticaja na odredbe stava 2 ovog člana Koncedent zadržava pravo da raskine ovaj Ugovor u slučaju da se utvrdi da je Koncesionar otkopao količine Mineralne sirovine u količini većoj od prikazanih.
4. Troškove kontrole otkopanih količina Mineralne sirovine snosi Koncesionar.

**Član 10 Bankarska garancija**

1. Koncesionar je dužan da Koncedentu redovno dostavlja obnovljivu bankarsku garanciju plativu na prvi poziv bez prava prigovora, prihvatljivu za Koncedenta, kao sredstvo obezbjeđenja izvršenja ugovornih obaveza.
2. Koncesionar je dužan da, kao preduslov stupanja na snagu ovog Ugovora, na dan zaključivanja Ugovora dostavi Koncedentu bankarsku garanciju plativu na prvi poziv bez prava prigovora, u formi i sadržaju kao u Prilogu 1 ovog Ugovora, u iznosu od 500.000, 00 € (slovima: pet stotina hiljada eura) i sa rokom važenja ne kraćim od 42 (slovima: četrdeset dva) mjeseca računajući od dana izdavanja bankarske garancije, kao sredstvo obezbjeđenja izvršenja ugovornih obaveza propisanih članom 5 st. 1, 2, 3 i 4 Ugovora, kao i drugih ugovornih obaveza.
3. Koncesionar je dužan da, najkasnije šest mjeseci prije isteka garancije iz stava 2 ovog člana, odnosno najkasnije 30 dana od dana dostavljanja obavještenja iz člana 5 stava 5 alineja 1 Ugovora, pri čemu je relevantan rok koji prvi nastupi, dostavi Koncedentu bankarsku garanciju plativu na prvi poziv bez prava prigovora u formi, sadržaju i iznosu koji će biti utvrđeni aneksom ovog Ugovora sa rokom važenja ne kraćim od 18 (slovima: osamnaest) mjeseci računajući od dana izdavanja bankarske garancije, kao sredstvo obezbjeđenja izvršenja ugovornih obaveza definisanih članom 5 st. 8, 9, 10, 14, 15, 16, 20 i 21 i članom 8 Ugovora (u dijelu koji se odnosi na plaćanje minimalnog iznosa koncesione naknade), kao i svih drugih ugovornih obaveza.
4. Koncesionar će za vrijeme perioda trajanja Ugovora vršiti redovno obnavljanje bankarske garancije iz stava 3 ovog člana, i to na način što će svaku narednu bankarsku garanciju dostavljati najkasnije šest (6) mjeseci prije isteka tekuće bankarske garancije.
5. Propuštanje Koncesionara da dostavi novu Bankarsku garanciju u rokovima i na način definisanim ovim članom smatraće se osnovom za aktiviranje tekuće Bankarske garancije.
6. Po dostavljanju nove bankarske garancije prethodna bankarska garancija će se vratiti Koncesionaru.
7. Ugovorne strane saglasno konstatuju da je Koncedent ovlašćen da važeću bankarsku garanciju u cjelosti naplati u slučaju propuštanja obnavljanja bankarske garancije, odnosno u slučaju raskida ovog Ugovora predviđenog članom 15 istog, kao i da će izvršiti djelimičnu naplatu nezavisno od raskida u slučajevima djelimičnog neispunjenja obaveze Koncesionara. U slučaju nastupanja raskidnih okolnosti definisanih članom članom 15 Ugovora, Koncedent je nezavisno od činjenice i momenta izjavljivanja raskida ovog Ugovora, ovlašćen izvršiti aktiviranje bankarske garancije i prije eventualnog raskida, a posebno u slučajevima u kojima se bankarska garancija bliži isteku važenja. U slučaju eventualnog odustanka Koncedenta od raskida Ugovora, uprkos postojanju uslova za isti, ne može se smatrati ili tumačiti da je isti dužan izvršiti povraćaj iznosa naplaćenog aktiviranjem bankarske garancije.
8. Nezavisno od realizacije bankarske garancije i visine iznosa naplaćene istom, Koncedent ima pravo na punu naknadu štete od Koncesionara, koju je isti prouzrokovao svojom krivicom, odnosno nepoštovanjem odredbi Ugovora.

**Član 11 Rekultivacija i sanacija površina i sredstvo obezbjeđenja**

1. Koncesionar je dužan da u toku i po završetku izvođenja rudarskih radova na eksploataciji Mineralne sirovine, bez obzira na uzrok završetka izvođenja radova, izvrši sanaciju i rekultivaciju površina na kojima su izvođeni rudarski radovi u skladu sa zakonom.
2. Ugovorne strane su saglasne da ako u roku od godinu dana od završetka izvođenja rudarskih radova na eksploataciji Mineralne sirovine, a prije isteka ovog Ugovora, bez obzira na uzrok završetka izvođenja radova, Koncesionar ne izvrši ili u nedovoljnoj mjeri izvrši sanaciju i rekultivaciju površina na kojima su izvođeni rudarski radovi, istu može izvršiti Koncedent o trošku Koncesionara.
3. Bez obzira na odredbe stava 2 ovog člana, u slučaju da Koncesionar u roku od četiri mjeseca od dana završetka izvođenja rudarskih radova na eksploataciji Mineralne sirovine ne otpočne sa izvođenjem radova na sanaciji i rekultivaciji površina na kojima su izvođeni rudarski radovi, Koncedent može dostaviti obavještenje Koncesionaru kojim se zahtijeva da otpočne sa izvođenjem radova u roku od 60 (slovima: šezdeset) dana od datuma dostavljanja obavještenja. Ukoliko u ostavljenom roku Koncesionar ne otpočne sa izvođenjem radova na sanaciji i rekultivaciji, Koncedent može izvršiti sanaciju i rekultivaciju površina na kojima su izvođeni rudarski radovi o trošku Koncesionara.
4. Ugovorne strane su saglasne da je Koncesionar dužan da Koncedentu, u trenutku kada se steknu uslovi za obračun godišnjeg iznosa sredstava za rekultivaciju, dostavi u skladu sa zakonom Bankarsku garanciju za rekultivaciju, plativu na prvi poziv bez prava prigovora, u formi i sadržaju kao u Prilogu 2 Ugovora, sa rokom važenja od 12 (slovima: dvanaest) mjeseci od datuma izdavanja, kao sredstvo obezbjeđenja izvršavanja obaveza rekultivacije i sanacije površina na kojima su izvođeni rudarski radovi.
5. Koncesionar će tokom Perioda trajanja koncesije, kao i tokom izvršenja obaveza definisanih ovim članom, bez obzira na činjenicu da li je Period trajanja koncesije istekao ili je Ugovor raskinut od strane Koncedenta, vršiti redovno obnavljanje Bankarske garancije za rekultivaciju iz stava 4 ovog člana, i to na način što će svaku narednu Bankarsku garanciju za rekultivaciju dostavljati najkasnije 30 dana prije isteka tekuće Bankarske garancije za rekultivaciju, ili u roku koji u skladu sa zakonom odredi Koncedent.
6. U slučaju da Koncedent u skladu s st. 2 ili 3 ovog člana izvrši sanaciju i rekultivaciju površina na kojima su izvođeni rudarski radovi, isti ima pravo na aktivaciju Bankarske garancije za rekultivaciju ili povlačenje drugog oblika novčanog plaćanja u zavisnosti od zakona. U slučaju da troškovi Koncedenta za sanaciju i rekultivaciju prelaze visinu novčanih sredstava obezbijeđenih u skladu sa ovim stavom, Koncesionar je dužan nadoknaditi nastalu razliku Koncedentu.
7. Ugovorne strane su saglasne da Koncedent u skladu sa zakonom određuje visinu novčanog iznosa na koji se izdaje Bankarska garancija za rekultivaciju iz st. 4 i 5 ovog člana.
8. Propuštanje Koncesionara da dostavi novu Bankarsku garanciju za rekultivaciju u rokovima definisanim ovim članom ili u rokovima koje odredi Koncedent u skladu sa zakonom, smatraće se osnovom za aktiviranje tekuće Bankarske garancije za rekultivaciju.
9. Po dostavljanju nove Bankarske garancije za rekultivaciju, prethodna Bankarska garancija za rekultivaciju će se vratiti Koncesionaru.
10. Ugovorne strane su saglasne da Koncedent ima pravo da u skladu sa zakonom zahtijeva drugi oblik novčanog plaćanja različit od Bankarske garancije za rekultivaciju, kao sredstvo obezbjeđenja izvršenja obaveza definisanih ovim članom. U tom slučaju, nakon obezbjeđenja drugog oblika novčanog plaćanja od stane Koncesionara na način koji definiše Koncedent u skladu sa zakonom, Koncedent će izvršiti povraćaj tekuće Bankarske garancije za rekultivaciju.

**Član 12 Koncesiono društvo**

1. Koncesionar je dužan da u skladu sa zakonom u roku od 60 dana od potpisivanja ovog Ugovora, osnuje i registruje privredno društvo sa sjedištem u Crnoj Gori, koje će obavljati Koncesionu djelatnost i koje će biti u 100% vlasništvu Koncesionara.
2. Nakon osnivanja Koncesionog društva iz stava 1 ovog člana i njegove registracije, sva prava i obaveze Koncesionara iz ovog Ugovora predstavljaće istovremeno prava i obaveze Koncesionog društva**.**
3. Bez obzira na stav 3 ovog člana, Koncesionar i Koncesiono društvo ostaju neograničeno solidarno odgovorni Koncedentu za ispunjenje svih ugovornih obaveza.
4. Koncedent je ovlašćen da po sopstvenom nahođenju i/ili od Koncesionara i/ili od Koncesionog društva:
5. zahtijeva ispunjenje bilo koje ugovorne obaveze, odnosno traži prinudno izvršenje bilo koje ugovorne obaveze, i
6. zahtijeva obeštećenje za bilo koji gubitak koji je pretrpio uslijed radnje Koncesionara, odnosno uslijed toga što neka obaveza Koncesionara, u skladu s ovim Ugovorom, nije ispunjena u vrijeme i na način kao što je to ovim Ugovorom određeno.
7. Koncesionar ne može na bilo koji način raspolagati (prodaja, prenos ili uspostavljanje tereta) udjelima u Koncesionom društvu, niti smije na bilo koji način efektivno prenijeti pravo upravljanja nad Koncesionim društvom, bez prethodne saglasnosti Koncedenta.

1. Koncesionar neće preduzeti nikakvu radnju koja vodi statusnoj promjeni ili reorganizaciji Koncesionog društva, niti promijeniti njegovo sjedište bez prethodne pisane saglasnosti Koncedenta.

[*Navedena ugovorna obaveza se odnosi na slučaj dodjele Ugovora o koncesiji pravnom licu osnovanom u inostranstvu, odnosno dodjele Ugovora o koncesiji ćerki kompaniji osnovanoj u Crnoj Gori. U slučaju dodjele Ugovora o koncesiji pravnom licu osnovanom u Crnoj Gori, odnosno licu koje nije ćerka kompanija pravnog lica osnovanog u inostranstvu, gore navadeni tekst će se brisati)*

**Član 13 Odgovornost Koncesionara i Koncesionog društva**

1. Koncesionar i Koncesiono društvo su neograničeno solidarno odgovorni za svu štetu nastalu obavljanjem Koncesione djelatnosti koju pretrpi Koncedent ili treća strana.
2. Koncesionar i Koncesiono društvo su dužni da obeštete i oslobode Koncedenta odgovornosti u slučaju bilo kakvih zahtjeva za naknadu štete koje treća strana podnese protiv Koncedenta, a u pogledu povrede, gubitka ili štete koju prouzrokuje Koncesionar, Koncesiono društvo, ili lice angažovano od strane istih, u vršenju Koncesione djelatnosti.
3. Koncesionar i Koncesiono društvo su neograničeno solidarno odgovorni za svu štetu koju prouzrokuju lica angažovana od strane Koncesionara i Koncesionog društva za potrebe vršenja Koncesione djelatnosti.

[*Navedena ugovorna obaveza se odnosi na slučaj dodjele Ugovora o koncesiji pravnom licu osnovanom u inostranstvu, odnosno dodjele Ugovora o koncesiji ćerki kompaniji osnovanoj u Crnoj Gori. U slučaju dodjele Ugovora o koncesiji pravnom licu osnovanom u Crnoj Gori, odnosno licu koje nije ćerka kompanija pravnog lica osnovanog u inostranstvu, gore navedeni tekst će se prilagoditi na način što će se brisati dio koji se odnosi na Koncesiono društvo, tj Koncesionar će ostati odgovorno lice)*

**Član 14 Viša sila**

1. Za svrhe ovog Ugovora, pojam „Viša sila” odnosi se na svaki uzrok ili događaj koji je van razumne kontrole i nije nastao kao posljedica djelovanja Ugovorne strane koja tvrdi da je pretrpjela posljedice uslijed nastupnja takvog događaja, a koji je doveo do neispunjenja obaveze ili kašnjenja u ispunjenju obaveza predviđenih Ugovorom. Pod pojmom Više sile podrazumijevaju se prirodne pojave ili nepogode, požar, objavljeni ili neobjavljeni ratovi, prekogranična neprijateljstva, blokade, karantinska ograničenja, građanski nemiri ili neredi.
2. Kašnjenja u eksploatacionim radovima, koja nastanu kao rezultat, inače, razumno predvidivih nepovoljnih vremenskih uslova ili razumno predvidivih neodgovarajućih hidroloških, geoloških uslova, socijalnih ili ekoloških uslova, neće se smatrati Višom silom.
3. Neispunjavanje obaveza preuzetih Ugovorom ili kašnjenje u ispunjavanju istih od strane Koncedenta ili Koncesionara, osim obaveze vršenja plaćanja dospjele Koncesione naknade u skladu sa Ugovorom i zakonom, ne smatra se kršenjem ugovornih obaveza u obimu u kojem je pomenuto kašnjenje ili neispunjavanje obaveza uzrokovano Višom silom.
4. Ugovorna strana koja se poziva na Višu silu obavezna je da preduzme razumne mjere, odnosno radnje, da pretrpljenu štetu i gubitke svede na minimum i da drugu Ugovornu stranu obavijesti pisanim putem o dejstvu Više sile, najkasnije u roku od sedam dana od dana saznanja o uticaju Više sile. Obavještenje sadrži detaljan opis događaja prouzrokovanog Višom silom, kao i mjere i radnje koje Ugovorna strana preduzima, radi maksimalnog smanjenja posljedica tog djelovanja.
5. U slučaju Više sile privremeno miruju prava i obaveze iz Ugovora do prestanka dejstva Više sile. Odluku o mirovanju prava i obaveza Koncesionara iz Ugovora donosi Koncedent na osnovu pisanog zahtjeva Koncesionara. Ugovorne strane će, što je prije moguće, sprovesti konsultacije u dobroj vjeri kako bi se dogovorile o odgovarajućim radnjama radi umanjenja posljedica Više sile i kako bi obezbijedile dalje izvršenje ugovornih obaveza.
6. Ugovorna strana pogođena Višom silom će obavijestiti drugu stranu što je prije moguće o prestanku okolnosti koja predstavlja Višu silu. Nakon tog obavještenja Ugovorne strane će nastaviti da ispunjavaju svoja prava i obaveze iz Ugovora na način i pod uslovima koji su predviđeni Ugovorom.

**Član 15 Raskid Ugovora**

1. Ugovorne strane su saglasne da Koncedent ima pravo da raskine Ugovor dostavljanjem obavještenja o raskidu, bez davanja roka za otklanjanje povreda Ugovora, ukoliko:
2. je pokrenut postupak bankrotstva ili likvidacije nad Koncesionarom [ili Koncesionim društvom] ili Koncesionim društvom;
3. je koncesija data na osnovu netačnih podataka bitnih za donošenje odluke o davanju koncesije i zaključivanje ovog Ugovora;
4. Koncesionar svoja prava i obaveze iz ovog Ugovora prenese na drugo privredno društvo bez prethodne saglasnosti Koncedenta;
5. Koncesionar izvrši prenos vlasničkoj udjela na drugo pravno ili fizičko lice bez prethodne saglasnosti Koncedenta;
6. Koncesionar raspolaže (prodaja, prenos ili uspostavljanje tereta) ili prenese vlasničke udjele u Koncesionom društvu na drugo pravno ili fizičko lice bez prethodne saglasnosti Koncedenta, ili na bilo koji drugi način krši odredbe člana 12 Ugovora *[u slučaju dodjele Ugovora o koncesiji pravnom licu osnovanom u inostranstvu, odnosno ćerki kompaniji tog lica osnovanoj u Crnoj Gori];*
7. Koncesionar prikaže netačne podatke o eksploatisanim količinama Mineralne sirovine, njihovom vrijednosti, strukturi i cijeni;
8. Koncesionar ne obnavlja Bankarsku garanciju u rokovima, sadržaju i visini određenom članom 10 Ugovora.
9. ne dostavi Bankarsku garanciju za rekultivaciju, u roku, sadržaju i visini određenom Ugovorom, odnosno ako iste ne obnavlja na ugovoreni način.
10. Pored slučajeva iz stava 1 ovog člana, Koncedent ima pravo da raskine Ugovor u slučajevima kada Koncesionar:
11. najkasnije do kraja treće (3) godine, računajući od dana zaključivanja Ugovora, ne izvrši sve obaveze propisane članom 5 st. 1, 2, 3 i 4 Ugovora;
12. najkasnije do kraja treće (3) godine, računajući od dana zaključivanja Ugovora, ne dostavi Koncedentu obavještenje o ulasku u novi period realizacije koncesije definisanu članom 5 st. 8, 9 i 10 Ugovora, odnosno ako takvo obavještenje bude uslovljeno novim zahtjevima po pitanju rokova za izvršenje ugovornih obaveza ili mijenjanju postojećih uslova Ugovora;
13. najkasnije do kraja osme (8) godine, računajući od dana zaključivanja Ugovora, ne izvrši sve obaveze propisane članom 5 st. 8, 9 i 10 Ugovora;
14. najkasnije do kraja osme (8) godine, računajući od dana zaključivanja Ugovora, ne dostavi Koncedentu obavještenje o ulasku u novi period realizacije koncesije definisanu članom 5 st. 14, 15 i 16 Ugovora, odnosno ako takvo obavještenje bude uslovljeno novim zahtjevima po pitanju rokova za izvršenje ugovornih obaveza ili mijenjanju postojećih uslova Ugovora;
15. najkasnije do kraja četrnaeste (14) godine, računajući od dana zaključivanja Ugovora, ne izvrši sve obaveze propisane članom 5 st. 14, 15 i 16 Ugovora;
16. u roku definisanom članom 5 Ugovora, ne izradi geološku i rudarsku tehničku dokumentaciju i ne pribavi odobrenja i saglasnosti za izvođenje radova po istim, u skladu sa zakonom;
17. vrši eksploataciju Mineralne sirovine bez potrebnih odobrenja i saglasnosti;
18. odbije zahtjev Koncedenta da u skladu sa zakonom vrši drugi oblik novčanog plaćanja kao vid obezbjeđenja sredstava za rekultivaciju i sanaciju prostora na kojem su izvođeni rudarski radovi, odnosno ako neredovno vrši takva plaćanja;
19. duže od godinu dana ne obavlja eksploataciju Mineralne sirovine;
20. ne vrši plaćanje, odnosno kasni u plaćanju Koncesione naknade iz člana 8 ovog Ugovora u periodu dužem od 30 dana;
21. odbije da plati Koncesionu naknadu za količine Mineralne sirovine eksploatisane protivno odredbama zakona, na način i u rokovima koje odredi Koncedent;
22. odbije da plati Koncesionu naknadu za razliku u količinama otkopane Mineralne sirovine, utvrđenu u skladu sa članom 9 ovog Ugovora, na način i u rokovima koje odredi Koncedent;
23. ne dostavi podatke neophodne za obračun Koncesione naknade u zakonom predviđenom roku;
24. vršenjem Koncesione djelatnosti u kontinuitetu ugrožava život i zdravlje ljudi, životnu sredinu i imovinu, a mjere predviđene posebnim propisima nijesu dovoljne da to spriječe;
25. samovoljno izvrši promjene na rudarskim objektima, postrojenjima i uređajima koje koristi pri vršenju Koncesione djelatnosti, odnosno ako ne održava iste, zbog čega postoji opasnost od poremećaja u režimu racionalnog korišćenja Mineralne sirovine;
26. ne vrši dodatna geološka istraživanja u okviru odobrenog eksploatacionog polja u skladu sa tehničkom dokumentacijom;
27. ne vrši ovjeru elaborata o klasifikaciji, kategorizaciji i proračunu rezervi Mineralne sirovine, u skladu sa zakonom;
28. prilikom vršenja Koncesione djelatnosti se ne pridržava zakona, odnosno istu vrši suprotno izdatim odobrenjima, saglasnostima i prihvaćenom tehničkom dokumentacijom;
29. samovoljno mijenja uslove pod kojima je koncesija data;
30. ne održava putnu infrastrukturu koju koristi za potrebe realizacije koncesije;
31. odbije zahtjev Koncedenta za zaključivanje aneksa Ugovora u skladu sa članom 8 Ugovora ili na bilo koji drugi načn krši odredbe člana 8 Ugovora;
32. ne poštuje druge odredbe Ugovora ili zakona, čija povreda nije izričito propisana stavom 1 ili stavom 2 ovog člana.
33. Prije pokretanja postupka raskida Ugovora iz stava 2 ovog člana, Koncedent je dužan da u pisanoj formi obavijesti Koncesionara i odredi mu rok od 90 (slovima: devedeset) dana, za otklanjanje povrede Ugovora i zakona.
34. Bez obzira na odredbu stava 3 ovog člana Koncedent može da raskine ovaj Ugovor ukoliko u roku od 60 (slovima: šezdeset) dana nakon što Koncesionar primi obavještenje iz stava 3 ovog člana:

* Koncesionar nije pokušao da ispravi povredu Ugovora ili zakona kako je to navedeno u obavještenju; ili
* U koliko je jasno van postojanja osnovane sumnje da se povreda koja je navedena u obavještenju ne može ispraviti ili ukloniti u roku od 90 (slovima: devedeset) dana.

1. U zavisnosti od stepena realizacije ugovornih obaveza od strane Koncesionara, Koncedent ima pravo da odluči da li će Ugovor raskinuti u cjelini ili samo za neko/a od ležišta definisanih Ugovorom.
2. U slučaju raskida Ugovora iz razloga definisanih ovim članom Koncesionar nema pravo na nadoknadu štete.

**Član 16 Sporazumni raskid Ugovora**

1. Ukoliko se nakon ovjere ēlaborata o klasifikaciji, kategorizaciji i proračunu rezervi Mineralne sirovine, pod uslovom da je isti izrađen i ovjeren u skladu sa zakonom u roku definisanom članom 5 Ugovora, utvrdi da ukupno procijenjene eksploatacione rezerve Mineralne sirovine, u pogledu količine i kvaliteta, utiču na mogućnost ostvarivanja ugovorene dinamike eksploatacije i kvaliteta Mineralne sirovine, Koncesionar može podnijeti zahtjev za sporazumni raskid Ugovora.
2. Koncedent je dužan odgovoriti na zahtjev iz stava 1 ovog člana u roku od 30 (slovima: trideset) dana od dana prijema zahtjeva.
3. U slučaju sporazumnog raskida Ugovora u skladu sa ovim članom, Koncesionar nema pravo na naknadu štete.

**Član 17 Prenos Ugovora o koncesiji i vlasničkih udjela**

1. Ugovorne strane su saglasne da Koncesionar može prenijeti Ugovor o koncesiji na drugo privredno društvo samo uz prethodnu saglasnost Koncedenta datu u skladu sa zakonom.
2. Ugovorne strane su saglasne da se vlasnički udio nad Koncesionarom može prenijeti na drugo fizičko ili pravno lice samo uz prethodnu saglasnost Koncedenta.
3. Ugovorne strane su saglasne da se odredbe stava 2 ovog člana naročito odnose i na vlasničke udjele u Koncesionom društvu*.* [*Navedena ugovorna obaveza se odnosi na slučaj dodjele Ugovora o koncesiji pravnom licu osnovanom u inostranstvu, odnosno dodjeli Ugovora o koncesiji ćerki kompaniji osnovanoj u Crnoj Gori. U slučaju dodjelu Ugovora o koncesiji pravnom licu osnovanom u Crnoj Gori, odnosno licu koje nije ćerka kompanija pravnog lica osnovanog u inostranstvu, gore navadeni tekst će se brisati).*
4. Ne ograničavajući se na naprijed navedeno, u slučaju prenosa iz st. 1, 2 (ili 3) ovog člana Koncedent će naročito cijeniti, ukoliko je to primjenjivo, podobnost, mjesto osnivanja, finansijsku sposobnost, tehničku opremljenost i iskustvo u obavljanju Koncesione ili druge relevantne djelatnosti lica na koje se prenos vrši, kao i druge uslove u skladu sa zakonom.

**Član 18 Produženje Perioda trajanja koncesije**

1. Ugovorne strane su saglasne da Koncesionar može, ukoliko zakonom nije drugačije određeno, najkasnije godinu dana prije isteka trajanja Perioda koncesije, podnijeti zahtjev za produženje Perioda trajanja koncesije.
2. Ne ograničavajući se na prethodno navedeno, prilikom razmatranja zahtjeva iz stava 1 ovog člana, Koncedent će naročito cijeniti dosadašnji stepen realizacije koncesije, način vršenja Koncesione djelatnosti, poštovanje ugovornih obaveza od strane Koncesionara a naročito plaćanje Koncesione naknade, kao i druge uslove definisane zakonom.
3. Ugovorne strane su sagasne da u slučaju produženja Perioda trajanja koncesije Koncedent može propisati dodatne ili nove uslove za realizaciju koncesije.
4. U slučaju da Koncesionar ne podnese zahtjev za produženje ovog Ugovora u roku iz stava 1 ovog člana, dužan je pristupiti sanaciji i rekultivaciji, u skladu sa zakonom.

**Član 19 Rizici**

Ugovorne strane su saglasne da je Koncesionar odgovoran za rizike:

1. utvrđivanja komercijalnih rezervi Mineralne sirovine;
2. dobijanja svih odobrenja i saglasnosti potrebnih za zakonito izvođenje Koncesione djelatnosti;
3. finansiranja i ostvarivanja gubitaka u poslovanju;
4. rizike po zdravlje, zaštitu lica i imovine;
5. ekološki rizik i
6. druge rizike u vezi sa vršenjem Koncesione djelatnosti.

**Član 20 Kontrola izvršenja Ugovora**

1. Koncesionar će vršiti Koncesionu djelatnost u skladu sa Ugovorom i zakonom, a o svim bitnim promjenama u odnosu na Ugovor i obavljanje Koncesione djelatnosti blagovremeno će obavještavati Koncedenta.
2. Koncedent ima pravo i obavezu da vrši stalnu kontrolu izvršenja obaveza iz Ugovora, naročito vezano za dinimiku, uslove i rokove za realizaciju koncesije, kao i kontrolu poštovanja zakona i izdatih odobrenja i saglasnosti.
3. Kontrolu izvršavanja ugovornih obaveza i poštovanja zakona, zaštitu prava i interesa, kao i dostavljanje obavještenja i komunikaciju sa Koncesionarom po osnovu Ugovora, u ime Koncedenta vrši Organ uprave.
4. Bez uticaja na odredbu stava 3 ovog člana, u zavisnosti od zakonskih ovlašćenja, kontrolu izvršavanja ugovornih obaveza i poštovanja zakona u ime Koncedenta mogu vršiti i drugi nadležni državni i/ili inspekcijski organi.

**Član 21 Mjerodavno pravo**

1. Izvršenje, sprovođenje i tumačenje Ugovora vršiće se u skladu sa zakonima Crne Gore.
2. U slučaju kolizije između odredbi Ugovora i zakona Crne Gore, preovladaće odredbe zakona.
3. Sve izmjene ili druge promjene zakona primjenjivaće se na ovaj Ugovor.

**Član 22 Način rješavanja sporova**

Sporovi koji nastanu u toku izvršenja Ugovora ili koji su u vezi sa Ugovorom rješavaće se pred Osnovnim sudom u Podgorici.

**Član 23 Jezik Ugovora**

Ovaj Ugovor je zaključen na crnogorskom jeziku.

**Član 24 Izmjene i dopune Ugovora**

1. Izmjene i dopune Ugovora vrše se saglasnošću Ugovornih strana aneksima Ugovora sačinjenim u pismenoj formi.
2. Aneksi ovog Ugovora po svom redosljedu zaključivanja označavaju se arapskim brojevima i čine sastavni dio Ugovora.
3. Inicijativu za izmjene i dopune ovog Ugovora može dati svaka od Ugovornih strana.
4. Ugovorna strana, koja je primila pisanu inicijativu za izmjenu i dopunu Ugovora dužna je da se u roku od 30 (slovima: trideset) dana izjasni o predloženoj inicijativi.

**Član 25 Obavještenja**

1. Sva obavještenja i ostala komunikacija u skladu sa Ugovorom smatra se da je propisno obavljena ili predstavljena, ukoliko je dostavljena u pisanom obliku, preko kurira ili poslata faksom. Sva pomenuta obavještenja naslovljavaju se na Koncedenta ili Koncesionara, u skladu sa sljedećim:
2. **Koncedent:**

**Vlada Crne Gore - Ministarstvo ekonomije**

Rimski trg 46, 81000 Podgorica

Za: Ministar

telefon: +382 20 482 163

faks: + 382 20 234 027

Adresa:

Za: (odgovorno lice)

telefon:

faks:

1. Svaka Ugovorna strana može da zamijeni ili promijeni navedenu adresu uz slanje pisanog obavještenja drugoj Ugovornoj strani.

**Član 26 Ugovorna dokumentacija**

Sastavni dio ovog Ugovora čine i:

1. Koncesioni akt broj \_\_\_\_\_\_\_\_;
2. Ponuda Koncesionara broj \_\_\_\_\_\_\_\_\_\_\_;
3. Prilozi Ugovora (odluka o dodjeli koncesij, bankarske garancije);
4. Izvod iz sudskog registra Koncesionara;
5. [Izvod iz Centralnog registra privrednih subjekata za Koncesiono društvo]

**Član 27 Završna odredba**

Ovaj Ugovor je sačinjen u 13 (trinaest) istovjetnihprimjeraka od kojih po dva primjerka pripadaju Ugovornim stranama, a po jedan primjerak Državnom tužiocu, Ministarstvu finansija, Poreskoj upravi, Zaštitniku imovinsko pravnih interesa Crne Gore, Komisiji za koncesije Vlade Crne Gore, Upravi za inspekcijske poslove, Upravi za imovinu Crne Gore, Upravi za nekretnine - Područna jedinica Nikšić i Opštini Nikšić.

**ZA KONCEDENTA ZA KONCESIONARA**

**M I N I S T A R K A IZVRŠNI DIREKTOR**

Dragica Sekulić\_\_\_\_\_\_\_\_\_\_\_\_\_\_\_\_\_\_